# Csemiczky Miklós

### A Wikipédiából, a szabad lexikonból.

| Zeneportál

Csemiczky Miklós (*Budapest, 1954. március 16.) magyar zeneszerző

## [szerkesztés] Eddigi életútja

A Bartók Béla Zeneművészeti Szakközépiskolában Kocsár Miklós növendékeként, majd a Liszt Ferenc Zeneművészeti Főiskolán Sugár Rezsőnél és Petrovics Emilnél tanult zeneszerzést (1977-1982).

Közös zenei műhelyt hoztak létre Vajda János, Selmeczi György és Orbán György zeneszerző társaival Fiatal Zeneszerzők Csoportja néven. 1982-ben a Zeneműkiadó Vállalatnál dolgozott szerkesztőként. 1983 óta szolfézst, zeneelméletet és hangszerismeretet tanít régi középiskolájában. A Liszt Ferenc Zeneművészeti Főiskola Budapesti Tanárképző Intézetében szolfézst, zeneelméletet oktatott a fúvóskarnagy szakon, a Liszt Ferenc Zeneművészeti Főiskola zeneszerző szakán hangszerelést (1991-92). 1998-ban a LFZF Budapesti Tanárképző Intézetében zeneelmélet, partitúraolvasás, hangszerismeret tárgyakat tanított karvezetés szakon, 1999 óta pedig a Miskolci Egyetem Bartók Béla Zeneművészeti Intézetének docense.

A Debreceni Bartók Béla Nemzetközi Kórusverseny Művészeti Tanácsának tagja. Zsűritag volt nemzetközi kórusversenyeken és zeneszerzőversenyeken (Gorizia, Arezzo, Debrecen, Budapest).

## [szerkesztés] Díjai

- Számos nemzetközi és hazai versenyen lett díjnyertes szerzeményeivel, többek között a Budapesti Tavaszi Fesztivál nemzetközi zeneszerzőversenyén 1982-ben Vonósnégyesével és 1983-ban II. Fúvósötösével.
- 1986 Erkel-díj
- 1996 Bartók–Pásztory-díj

## [szerkesztés] Főbb művei

- A brémai muzsikusok – meseopera (a Grimm testvérek meséje alapján Varró Dániel írta a szövegkönyvet)
- Antiphonae No. 2
- Commedia senza parole
- Előhívó ének
- Két motetta
- Kyrie
- Magam
- Meditatio mortis
- Partita
- Una sonata grande per cimbalom ungherese (szólóhangszerre) (1992)
- Tammúz-sirató ének (1992)
- A 950 éves tihanyi bencés apátságban 2005. szeptember 10-én mutatták be Csemiczky Miklós oratóriumát, Supra firmam petram (Szilárd kősziklára) címmel (szimfonikus zenekarra, kórusra és szólóhangra). A Szent István Király Szimfonikus Zenekart és az Oratórium Kórust Záborszky Kálmán vezényelte. Szólót énekelt Kovács István.

A zenemű szövegkönyvét Érszegi Géza levéltáros ötletéből, – a monostoralapító I. András király és a magyarságukat megőrző őseink előtt tisztelegve – a tihanyi alapító levél valamint magyar, latin, görög nyelvű liturgikus szövegek felhasználásával Korzenszky Richárd és a zeneszerző állították össze. A mű címe: Supra firmam petram, azaz Szilárd kősziklára – egy, a monostorban lévő régi képről származik, mely nyilvánvalóan Krisztus szavaira utal: "Tu es Petrus... – Te Péter vagy, és én erre a sziklára építem egyházamat."

## [szerkesztés] Diszkográfia

- Meditatio mortis – antológia lemez Hungaroton SLPX 12371 – közreműködő LP
- 1983 Fiatal magyar zeneszerzők elektronikus kompozíciói Hungaroton SLPX 12371 – közreműködő LP
- 1987 Csemiczky: Commedia senza parole; Előhívó ének; Kyrie; Antiphonae No. 2 senza Hungaroton SLPX 12854 – saját LP
- 1993 Magyar Rézfúvós Ötös: Vivaldi, J. S. Bach, Malcolm Arnold, Csemiczky Miklós, Vukán György művei Hungaroton HCD 31449 – közreműködő
- 1995 Magyar kompozíciók zongorára: Négy bagatell zongorára Hungaroton HCD 31608 -közreműködő
- 1997 Kortárs magyar szerzők művei cimbalomra: Fantasia concertante 2 cimbalomra és fúvósokra Hungaroton Classic HCD 31669 Közreműködő
- 1998 Kórusművek Debrecennek (Vocal Works to Debrecen): Ave Maria (in D) Magánkiadás BR 0109 – közreműködő
- Two Motets – antológia lemez (Írország) Corkfest Records Cat No. 97 – közreműködő
- Tintás ujjak – játék és mese (10 dal Adamis Anna verseire) Hungaroton Gong HCD 37687
- Sonata piccola No. 1. – antológia lemez Hungaroton Classic HCD 31449 – közreműködő
- 2001 Kortárs magyar kórusművek: Two Motets Hungaroton Classic HCD 31956 – közreműködő
- 2001 Párhuzamos monológok – kortárs magyar zene cimbalomra: Una sonata grande per cimbalom ungherese Hungaroton Classic HCD 31997 – közreműködő
- Három énekes miniatűr (részlet) – antológia lemez Cantata Sacra – közreműködő
- Deutsche Lieder – antológia lemez (Debrecen) BR 0211 – közreműködő
- Csemiczky: Missa in C, Motets – Hungaroton Classic HCD 32177 szerzői lemez

- Hangfelvételek a Magyar Rádió archívumában.

## [szerkesztés] Források

- Önéletrajz
- MR Kincsestár
- Hollós Máté: Csemiczky Miklós és az énekhang - interjú a Muzsikában 1999.
- "Supra firmam petram" - Csemiczky Miklós új oratóriumának ismertetője a Fidelióban

A lap eredeti címe "http://hu.wikipedia.org../../../c/s/e/Csemiczky_Mikl%C3%B3s_d7c1.html"

Kategória: Magyar zeneszerzők

##### Views

- Szócikk
- Vitalap
- Aktuális változat

##### Keresés